Dona'm les entitats que hi ha en el següent text:
10 d'agost del 2013, Estats Units
El president dels Estats Units, Barack Obama, ha anunciat un seguit de mesures per a impulsar la transparència i el respecte dels drets civils dels programes de vigilància del govern nord-americà. Arran de la polèmica per les tècniques d'espionatge dels EUA filtrades per Edward Snowden, Obama va comparèixer ahir per primer cop per parlar-ne i va afirmar: “Veient l'historial d'abusos del govern, crec que és legítim qüestionar els programes de vigilància. No n'hi ha prou que aquests programes tinguin la meva confiança, també hi ha de confiar el poble americà.”
Obama va voler insistir que l'objectiu del govern no era “espiar” els ciutadans sinó “protegir-los” i que calia trobar un equilibri entre seguretat i privacitat.
Així, va anunciar que revisaria la Llei Patriota, que autoritza la recollida de dades telefòniques de ciutadans, i intentaria modificar-la al congrés. També va dir que nomenaria un equip independent per a analitzar la tecnologia de les agències d'espionatge i recomanar-ne millores, i que reforçaria els controls del Tribunal de Supervisió d'Intel·ligència Estrangera, encarregat d'aprovar l'espionatge.
Si bé Obama va emfatitzar que el govern no havia vist pas que s'hagués abusat dels programes d'espionatge, entén que la població estigui preocupada després de la polèmica generada i va admetre que ell també ho estaria si fos un ciutadà comú.
Durant la seva compareixença, Obama ha dit que no considerava pas que l'ex-tècnic de la CIA Edward Snowden hagués filtrat la informació per patriotisme i que hi havia altres maneres d'expressar la seva “inquietud” que no fer públics els programes d'espionatge de les comunicacions telefòniques i digitals. A més, l'ha instat a tornar als Estats Units per defensar-se davant d'un tribunal.
Estats Units : Entitat_Geopolítica, Barack Obama : polític, EUA : Entitat_Geopolítica, Edward Snowden : persona, Obama : polític, CIA : organització, govern nord-americà : govern, govern : govern, Tribunal de Supervisió d'Intel·ligència Estrangera : organització